პაისი მთაწმინდელი

**პაისი მთაწმინდელი** (, **არსენიოს ეზნეპიდესი**, , თავის სიცოცხლეში ცნობილი, როგორც **ბერი პაისი**  ; დ. 25 ივლისი, 1924, ფარასი, კაპადოკია — გ. 12 ივლისი, 1994, საბერძნეთი) — ათონის მთის ბერძენი მართლმადიდებელი ასკეტი,  სქემმონაზონი და სასულიერო მოღვაწე, რომელიც ფართოდ გახდა ცნობილი თავისი სამონასტრო ცხოვრებითა და მოღვაწეობით. დღეს მას დიდი პატივს მიაგებენ მართლმადიდებელი ქრისტიანები, განსაკუთრებით საბერძნეთში, რუმინეთში, რუსეთში, სერბეთში, მონტენეგროსა და სირიაში.

პაისი წმინდანად შეირაცხა 2015 წლის 13 იანვარს მსოფლიო საპატრიარქოს წმინდა სინოდის მიერ. მისი ხსენების დღეა 29 ივნისი (ძველი სტილით) / 12 ივლისი (ახალი სტილით).

## ბიოგრაფია 
დაიბადა კაპადოკიის სოფელ ფარასში. პატარა არსენის დაბადებიდან ორ კვირაში ფარასელი ბერძნები იძულებულნი გახდნენ გაქცეულიყვნენ თურქეთიდან, რათა თავი დაეღწიათ მუსლიმი ფანატიკოსების დევნისაგან. ეს პერიოდი დაემთხვა თურქეთსა და საბერძნეთს შორის მოსახლეობის გაცვლას, რომელიც განსაზღვრული იყო ლოზანის ხელშეკრულებით. მოსახლეობის გაცვლის შემდეგ, ეზნეპიდისების ოჯახი კონიცაში დასახლდა. არსენი იქ გაიზარდა და სკოლის დამთავრების შემდეგ დურგლობა შეისწავლა. 1945 წელს არსენი საბერძნეთის არმიაში გაიწვიეს, სადაც სამწელიწად-ნახევრის განმავლობაში რადიოოპერატორად მსახურობდა. ის სამხედრო სამსახურიდან 1949 წელს განთავისუფლდა. 1950 წლიდან მოღვაწეობდა ათონის მთაზე. 1956 წელს აღიკვეცა მონაზვნად პაისის სახელით. 1962-1964 წლებში მოღვაწეობდა სინას მთაზე. შემდეგ დაბრუნდა ათონის მთაზე, სადაც მოღვაწეობდა 1993 წლამდე. 1993 წლის ოქტომბერში დატოვა ათონის მთა და გადავიდა წმ.იოანე ღვთისმეტყველის მონასტერში სუროტში, სალონიკთან ახლოს, სადაც გარდაიცვალა 1994 წლის 12 ივლისს. დასაფლავებულია იქვე. ცნობილია თავისი ნაშრომებით გონიერების, განათლების, ოჯახის, თანამედროვე ადამიანის სულიერი მდგომარეობის შესახებ. 2015 წლის 5 მაისს პაისი მთაწმინდელი წმინდანად შერაცხეს, ხსენების დღეა 12 ივლისი (ძვ. სტ. 29 ივნისი).

## იხილეთ აგრეთვე
* მოლივდოსკეპასტოსის ღვთისმშობლის მონასტერი

## ლიტერატურა
* Hieromonk Isaac. *Saint Paisios of Mount Athos.* Translated by Hieromonk Alexis (Trader) PhD, and Fr. Peter Heers. Edited by Hieromonk Alexis (Trader) PhD, Fr. Evdokimos (Goranitis) and Philip Navarro. 2nd Edition. Holy Monastery of "Saint Arsenios the Cappadocian", Chalkidiki, Greece, 2016.  (Exclusive distributor for U.S. and Canada St. Nektarios Monastery, Roscoe, NY.)
* Hieromonk Isaac. *Elder Paisios of Mount Athos .* Transl. Hieromonk Alexis (Trader) PhD, and Fr. Peter Heers. Ed. by Hieromonk Alexis (Trader) PhD, Fr. Evdokimos (Goranitis) and Philip Navarro. Holy Monastery of "Saint Arsenios the Cappadocian", Chalkidiki, Greece, 2012. 
* Middleton, Herman A. "Elder Paisios the Athonite". In: *Precious Vessels of the Holy Spirit: The Lives & Counsels of Contemporary Elders of Greece *. 2nd Ed. Protecting Veil Press, Thessalonica, Greece, 2004.
* Athanasios Rakovalis. *Talks with Father Paisios.* Published in Thessaloniki in 2000. (Distributed by St. Nicodemos Publications)

## რესურსები ინტერტში 
*მამა პაისი მთაწმინდელი – საერო განათლებისა და ცოდნის შესახებ
*მამა პაისი მთაწმინდელი – მოთმინება ოჯახს დანგრევისაგან იცავს 

## სქოლიო 
კატეგორია:დაბადებული  25 ივლისი
კატეგორია:დაბადებული 1924
კატეგორია:გარდაცვლილი 12 ივლისი
კატეგორია:გარდაცვლილი 1994
კატეგორია:ქრისტიანი რელიგიური მოღვაწეები
კატეგორია:კაპადოკიელი ქრისტიანი წმინდანები